கடலாய்வின் முதலாவது தொடர் பயணங்களை போர்ச்சுகல் மேற்கொண்டது. அதன் ஆட்சியாளரான ஹென்றி (1394-1460) “மாலுமி அரசர்” என்று அழைக்கப்பட்டார். அவரது முயற்சிகளின் விளைவாகவே மெடீரா மற்றும் அசோர் தீவுகள் கண்டுபிடிக்கப்பட்டன. ஆப்பிரிக்காவின் மேற்கு கடற்கரைப் பகுதியை ஆய்வு செய்வதே அவரது முக்கிய செயல்திட்டமாக இருந்தது. அவரது மாலுமிகள் எவர்டி தீவுகள் முனையை கண்டறிந்தனர். 1460 –ல் ஹென்றி மறைந்துவிட்ட போதிலும், அவரது தணியாத ஆர்வம் போர்ச்சுகல் நாட்டின் எதிர்கால ஆய்வுகளுக்கு தொடர்ந்து ஊக்கமளிப்பதாக இருந்தது. 1487-ஆம் ஆண்டு பார்த்தலோமியா டயஸ் ஆப்பிரிக்காவின் தெற்கு முனையை அடைந்தார். அங்கு அவர் அனுபவித்த புயல் காற்றின் சீற்றத்தினால் அம்முனைக்கு ”புயல் முனை” எனப் பெயரிட்டார். இந்தியப் பெருங்கடலை அதன் வழியாக சென்றடையலாம் என்ற நம்பிக்கையை ஏற்படுத்தியதால், பின்னர் “நன்னம்பிக்கை முனை” என அதற்கு பெயரிடப்பட்டது. இந்த வழியைப் பயன்படுத்தியே1498-ல் வாஸ்கோடகாமா இந்தியாவை வந்தடைந்தார். வாஸ்கோடகாமாவின் இந்தியாவிற்கான புதிய கடல் வழி கண்டுபிடிப்பு ஐரோப்பிய மற்றும் ஆசிய வரலாற்றில் முக்கிய திருப்புமுனையாக அமைந்தது.

ஸ்பெயின் மாலுமி
புவியியல் கண்டுபிடிப்புகள்
போர்ச்சுகல் மாலுமி
மேற்கோள்கள்